| "The Climb"Miley Cyrus |
| --- |
| Singlen "The Climb" kansikuva |
| Singlen tiedot |
|  Albumilta | *Hannah Montana: The Movie soundtrack  The Time Of Our Lives (EP)* |
|  Julkaistu | 24. huhtikuuta 2009 |
|  Tyylilaji | country pop, balladi |
|  Kesto | 03.55 |
|  Levy-yhtiö | Walt Disney Records |
| Miley Cyrusin muut singlet |
| "Fly on the Wall"2009 | "The Climb"2009 | "Party in the U.S.A."2009 |

**The Climb** on yhdysvaltalaisen laulaja-näyttelijä Miley Cyrusin ensimmäinen single *Hannah Montana* -elokuvan soundtrackilta, josta myös single löytyy, mutta myöhemmin single julkaistiin myös Cyrusin EP-levyllä *The Time of Our Lives*. Single julkaistiin 24. huhtikuuta 2009 ja sen ovat kirjoittaneet Jessi Alexander ja Jon Mabe. Kappale kertoo vaikeasta ja haastavasta, mutta kannattavasta matkasta kohti unelmaa. Kappale oli yksi harvoista Cyrusin siihenastisen uran hidastyylisistä kappaleista. Instrumentteina ovat piano, kitara ja viulut. Kappaleesta tuli lopulta yksi Cyrusin hittisingleistä.

Musiikkivideo
-------------

Miley Cyrus esittämässä kappaletta "The Climb" *Wonder World Tour* 2009 -kietueella. Kappale oli konsertin päätösnumero.
Matthew Rolston ohjasi kappaleen musiikkivideon, joka nähtiin ensi kertaa Cyrusin MySpace-sivustolla 11. helmikuuta 2009.

### Tapahtumat

Musiikkivideo alkaa, kun Cyrus kävelee pitkää tietä kitara kadessään. Hänellä on hiukset kiinni ja päällään takki ja farkut. Melkein heti kuvakulma vaihtuu kitaraan, joka makaa lattiaan ja Cyrusiin joka kävelee kitaran luo ja laulaa. Hän polvistuu kitaran viereen. Tällä Cyrusilla on hiukset auki ja t-paita. Kuvakulma vaihtuu taas kitaraa kantavaan Cyrusiin, joka kävelee pitkää tietä pitkin tuulen heilutellessa hiuksia. Tie on pitkä ja jatkuu vuorienkin taakse. Cyrusin kävellessä keskellä matkaa eteen tulee kuva, johon kameraa ikään kuin sulautuu sisään, ja kuva on pieni klippi elokuvasta *Hannah Montana: The Movie*. Kyseisessä pienessä pätkässä Cyrusin näyttelemä hahmo, Miley Stewart, on ratsastamassa ihastuksensa Travis Brodyn (Lucas Till) kanssa. Ennen kuin pätkä loppuu, Miley ja Travis katsovat toisiaan ja Miley nauraa. Kuva siirtyy taas Cyrusiin, joka on kitaran vieressä. Hän tarttuu kitaraan, laittaa sen kaulaansa ja alkaa soittaa. Kuva siirtyy kävelevään Cyrusiin, joka kohtaa matkan varrella maassa ruusun. Hän ottaa ruusun käteensä ja haistaa sitä. Hän heittää ruusun pois selkänsä yli päättäväisin mielin, tarttuu kitaraan ja jatkaa matkaa. Nyt kitaraa soittavaa Cyrus ei enää soitakkaan kitaraa vaan seisoo ja laulaa. Tämän jälkeen hän on taustan edessä, joka laskee numeroita viidestä alaspäin (5, 4, 3), kunnes kuvakulma vaihtuu taas. Nyt Cyrusilla on taas kitara kädessään ja hän soittaa sitä seisoen. Tietä pitkin kävelevä Cyrus näkee taivaalla tähdenlennon ja hymyilee. Kuva siirtyy taivaalle ja tämän jälkeen maahan, kun alkaa sataa. Cyrus tarttuu takkiinsa tiukemmin, mutta jatkaa matkaansa. Vasemmalla puolellaan hän näkee lauman villihevosia, jotka juoksevat Cyrusin edestä tien yli toiselle puolelle. Nyt kitaraa soittava Cyrus on lattialla istumassa eikä soita kitaraa, vaan kitara makaa hänen vieressään. Matkalla oleva Cyrus pysähtyy, laskee kitaransa ja ottaa takkinsa pois. Hänellä on nyt päällään toppi ja kaulahuivi. Edessä näkyy taas samanlainen kuva, johon kamera sukeltaa. Taas näytetään pieni pätkä elokuvasta. Pätkässä märkä Miley roikkuu kiinni köydessä veden yläpuolella. Travis on jo vedessä. Mileyllä on päällään keltainen paita ja minishortsit. Nytmusiikkivideossa nähdään "kolmas Cyrus": Cyrus, jolla on pitkähihainen paita päällään ja hänen takanaan on jonkinlainen näyttö. Sieltä tulee sama pätkä kuin tiellä. Tiellä kävelevä Cyrus istuutuu maahan ja riisuu kenkänsä. Hän ottaa kitaransa esiin ja soittaa sitä, kun hänen takanaan tulee taas samanlainen pätkä elokuvasta. Tässä pätkässä näytetään Mileyn istuvan punaisessa autossa ja työntävänsä päänsä ulos avonaisesta ikkunasta. Kuvassa näkyy puita ja aurinkoa, asioita joita Miley näkee. Kuva siirtyy taas istuvaan Cyrusiin, jolla on kitara vieressään. Nyt koko musiikkivideon aikana matkaa tekevä Miley on saapunut kallion huipulle ja aurinko paistaa kirkkaana. Hän ihastelee aurinkoa ja Cyrus laulaa lopun kappaleen kallion päällä, samalla kun näytetään klippejä jokaisesta musiikkivideossa esiintyvistä Cyruseista. Musiikkivideo loppuu, kun Cyrus, joka on istunut kitaran vieressä, on noussut ja kävelee pois jättäen kitaran siihen.

Cyrus Barack Obaman konsertissa Washingtonissa 2009 esittämässä singleään "The Climb".

Live-esiintymiset
-----------------

Cyrus on esittänyt kappaleen livenä monina kertoina. Hän on esittänyt sen *Wonder World Tourin* päätöskappaleena, missä hän esitti myös 15 muuta luomustaan. Samaisella kiertueella Cyrus esitti kolme muuta Hannah Montana -elokuvan soundtrackilta löytyvää kappaletta "Let's Get Crazy", "Hoedown Throwdown" ja "Spotlight". Hän esitti sen myös Barack Obaman konsertissa Washingtonissa vuonna 2009. 25. lokakuuta 2009 Cyrus esiintyi City Of Hope -konsertissa, jossa hän esitti samoja kappaleita kuin Wonder World Tourillakin, mutta muutama kappalepoikkeus löytyi. Laulaessaan kappaletta "The Climb" Cyrus toi syöpää sairastavan pikkutytön lavalle, ja antoi myös tämän laulaa pätkän kyseisestä laulusta. Aikaisin joulukuussa 2009 Cyrus esitti hittinsä "See You Again", "The Climb" ja "Party in the U.S.A." radiokanava 95.8 Capital FM:n Jingle Bell Ballissa, Lontoon The O2-areenalla. Hän on esittänyt kappaletta myös monissa tv-ohjelmissa, kuten *Regis & Kelly*, *American Idol*, *The Tonight Show with Jay Leno*, *Good Morning America*, *Live with Regis and Kelly*, *The Today Show* sekä Academy of Country -palkintogaalassa.

Cover-versiot
-------------

Myös muut artistit ovat tehneet oman tulkintansa "The Climbista". Vuoden 2009 Ison-Britannian *The X-Factorin* voittaja Joe McElderry esitti sen finaalissa, ja siitä tuli myöhemmin hänen ensimmäinen singlensä. Myös Kelly Clarkson on tehnyt oman tulkintansa kappaleesta. 14-vuotias Thia Megia esitti oman tulkintansa *America’s Got Talentin* semi-finaalissa. Australialainen laulaja Stan Walker esitti kappaleen *Australian Idolin* seitsemännellä tuotantokaudella. Voitettuaan kilpailun hän levytti kappaleen debyyttialbumilleen.

Sisällys
--------

Miley Cyrus esittämässä kappaleen "The Climb" *Wonder World Tour* 2009 - kiertueella.
* **EU/US CD Single**

1. "The Climb" (Album Version) – 3:55
2. "The Climb" (Stripped Version) – 3:56

* **UK CD Single**

1. "The Climb" (Album Version) – 3:55
2. "Fly on the Wall" (David Khane Remix) – 2:34

* **EU Maxi CD Single**

1. "The Climb" (Album Version) – 3:55
2. "The Climb" (Stripped Version) – 3:56
3. "The Climb" (Full Pop Mix) – 3:51

Listasijoitukset ja saavutukset
-------------------------------

Cyrus esittämässä kappaletta "The Climb" *Wonder World Tour* 2009 -kietueella. Kappale oli konsertin päätösnumero.
### Listasijoitukset

| Lista (2009) | Parassijoitus |
| --- | --- |
| Australian singlelista  | 5 |
| Itävallan singlelista  | 30 |
| Belgian singlelista (Flanders)  | 11 |
| Belgian singlelista (Wallonia)  | 18 |
| Kanadan Hot 100 | 5 |
| Tšekin singlelista  | 17 |
| Tanskan singlelista  | 37 |
| Euroopan Hot 100  | 25 |
| Ranskan singlelista  | 16 |
| Saksan singlelista  | 41 |
| Irlannin singlelista  | 11 |
| Uuden-Seelannin singlelista  | 12 |
| Norjan singlelista  | 5 |
| Slovakian singlelista  | 62 |
| Espanjan singlelista  | 46 |
| Ruotsin singlelista | 40 |
| Sveitsin singlelista  | 40 |
| Britannian singlelista | 11 |
| Billboard Hot 100 | 4 |
| Billboard Christian Songs  | 42 |
| Billboard Country Songs  | 25 |
| Billboard Digital Songs  | 2 |
| Billboard Pop Songs  | 5 |
| Billboard Ringtones  | 9 |
| Billboard Yahoo! Video  | 6 |

### Saavutukset

| Maa | saavutukset |
| --- | --- |
| Australia | Platinaa  |
| Kanada | 3× Platinaa  |
| Uusi-Seelanti | Kultaa  |
| Iso-Britannia | Hopeaa  |
| Yhdysvallat | 2× Platinaa  |
|

Lähteet
-------

1. ↑  The Climb - Miley Cyrus AllMusic. Viitattu 29.12.2010. (englanniksi)
2. ↑  Videos : Miley Cyrus : The Climb CMT.  Arkistoitu 29.6.2011. Viitattu 29.12.2010. (englanniksi)
3. ↑  Miley Cyrus - The Climb thepiratebay.org. Viitattu 29.12.2010. (englanniksi)
4. ↑  Australian singlelista - The Climb australian-charts.com. Viitattu 29.12.2010. (englanniksi)
5. ↑  Itävallan singlelista - The Climb austriancharts.at. Viitattu 29.12.2010. (englanniksi)
6. ↑  Belgian singlelista (Flanders) - The Climb ultratop.be. Viitattu 29.12.2010. (englanniksi)
7. ↑  Belgian singlelista (Wallonia) - The Climb ultratop.be. Viitattu 29.12.2010. (englanniksi)
8. 1 2 3  Miley Cyrus - The Climb acharts. Viitattu 29.12.2010. (englanniksi)
9. ↑  Tšekin singlelista IFPIcr.cz. Viitattu 29.12.2010. (tšekiksi)
10. ↑  Tanskan singlelista Danishcharts.com.  Arkistoitu 9.3.2012. Viitattu 29.12.2010. (englanniksi)
11. 1 2 3 4 5 6 7 8  The Climb - Miley Cyrus - Chart History Billboard. Viitattu 29.12.2010. (englanniksi)
12. ↑  Ranskan singlelista lescharts.com. Viitattu 29.12.2010. (englanniksi)
13. ↑  Uuden-Seelannin singlelista charts.org.nz.  Arkistoitu 3.9.2011. Viitattu 29.12.2010. (englanniksi)
14. ↑  Norjan singlelista norwegiancharts.com. Viitattu 29.12.2010. (englanniksi)
15. ↑  Slovakian singlelista IFPIcr.sk. Viitattu 29.12.2010. (englanniksi)
16. ↑  Espanjan singlelista spanishcharts.com. Viitattu 29.12.2010. (englanniksi)
17. ↑  Ruotsin singlelista swedishcharts.com. Viitattu 29.12.2010. (englanniksi)
18. ↑  Sveitsin singlelista hitparade.ch. Viitattu 29.12.2010. (englanniksi)
19. ↑  The Climb Chart Stats. Viitattu 29.12.2010. (englanniksi)
20. ↑  ARIA Charts - Accreditations - 2009 Singles ARIA. Viitattu 29.12.2010. (englanniksi)
21. ↑  Gold & Platinum Certification CRIA.  Arkistoitu 11.1.2016. Viitattu 29.12.2010. (englanniksi)
22. ↑  Latest Gold / Platinum Singles Radioscope.  Arkistoitu 14.10.2008. Viitattu 29.12.2010. (englanniksi)
23. ↑  Certified Awards Search BPI.  Arkistoitu 6.10.2017. Viitattu 29.12.2010. (englanniksi)
24. ↑  RIAA - Gold & Platinum RIAA. Viitattu 29.12.2010. (englanniksi)